BLISS หวังกลับเข้าเทรด เตรียมยื่นรายงานแผนควบคุมภายในให้ตลท.พิจารณา
BLISS หวังกลับเข้าเทรด SET เผยเตรียมยื่นรายงานแผนควบคุมภายในให้ตลท. พิจารณาภายในเดือนพ.ค.นี้
23 เม.ย. 2558

บริษัท บลิส-เทล จำกัด (มหาชน) หรือ BLISS ระบุว่า บริษัทตั้งเป้ารายได้ในปีนี้ไม่ต่ำกว่า 1 พันล้านบาทด้วยการปรับกลยุทธ์ทางธุรกิจให้เข้ากับทิศทางการตลาด โดยปรับเปลี่ยนธุรกิจมาเป็นผู้นำด้านการออกแบบและติดตั้งระบบสื่อสารและโทรคมนาคม (Telecom Solution) ธุรกิจระบบเทคโนโลยีสารสนเทศ (IT) และ ธุรกิจซอฟท์แวร์และดิจิตอลมีเดีย (Software and Digital Media) ขณะที่มีงานในมือ (backlog) แล้ว 400 ล้านบาท ซึ่งจะรับรู้ภายในปีนี้ และตั้งเป้าสิ้นปีนี้จะเพิ่มเป็น 600 ล้านบาท
ทั้งนี้บริษัทเตรียมยื่นเสนอรายงานการควบคุมภายในให้ตลาดหลักทรัพย์แห่งประเทศไทย (ตลท.) ในเดือน พ.ค.นี้ เพื่อใช้เป็นข้อมูลส่วนหนึ่งในการพิจารณาคำขอนำหุ้น BLISS กลับเข้าทำการซื้อขายในตลาดหลักทรัพย์